b'\n_START_ARTICLE_\nSorgas\n_START_SECTION_\nKult\xc5\xabriniai augalai\n_START_PARAGRAPH_\nSorghum bicolor yra pasaulyje pla\xc4\x8diai \xc5\xbeinomas kaip javas, t. y. svarbi gr\xc5\xabdin\xc4\x97 kult\xc5\xabra. Tai yra penktasis pagal suvartojim\xc4\x85 javas pasaulyje._NEWLINE_Manoma, kad sorgos maistui ir pa\xc5\xa1arams imtos auginti Jemene ir Sudane. \xc5\xa0iuo metu svarbi \xc5\xbeem\xc4\x97s \xc5\xabkyje gr\xc5\xabdin\xc4\x97 kult\xc5\xabra kaip dvispalvis sorgas (Sorghum bicolor) yra kilusi Etiopijoje. 2000 m. pr. m. e. jos jau buvo auginamos centrin\xc4\x97je Indijoje.\n_START_SECTION_\nPanaudojimas\n_START_PARAGRAPH_\nBuityje pla\xc4\x8diai naudojami ne tik sorgo gr\xc5\xabdai (kruopos, miltai), bet ir sultys (i\xc5\xa1 sald\xc5\xbeiojo sorgo), i\xc5\xa1 kurios daromas sirupas. \xc5\xa0iaudai naudojami statyboje. I\xc5\xa1 sorg\xc5\xb3 stieb\xc5\xb3 gaminama \xc5\xa1luotos, \xc5\xa1epe\xc4\x8diai._NEWLINE_Afrikoje jis naudojamas gaminti kuskusui, ko\xc5\xa1\xc4\x97ms, melasai._NEWLINE_Indijoje (Marat\xc5\xb3 kalba jis vadinamas jowar) i\xc5\xa1 jo kepama duona bhakri (\xe0\xa4\xad\xe0\xa4\xbe\xe0\xa4\x95\xe0\xa5\x8d\xe0\xa4\xb0\xe0\xa5\x80)._NEWLINE_Kinijoje jis vadinamas \xe9\xab\x98\xe6\xa2\x81 gaoliang ir yra vienas svarbesni\xc5\xb3 jav\xc5\xb3. I\xc5\xa1 jo gaminama daug alkoholini\xc5\xb3 g\xc4\x97rim\xc5\xb3: maotai ir gaoliang.\n_START_SECTION_\nMaistingosios med\xc5\xbeiagos\n_START_PARAGRAPH_\n100 gram\xc5\xb3 \xc5\xbeali\xc5\xb3 sorg\xc5\xb3 gr\xc5\xabd\xc5\xb3 suteikia 329 kalorijas, yra 72,1 g angliavandeni\xc5\xb3, 3,5 g riebal\xc5\xb3, 10,6 g baltym\xc5\xb3._NEWLINE_Vitamin\xc5\xb3 kiekis 100 g \xc5\xbeali\xc5\xb3 sorg\xc5\xb3 gr\xc5\xabd\xc5\xb3: tiamino (vitaminas B\xe2\x82\x81) 0,33 mg (miligram\xc5\xb3), riboflavino (vitaminas B\xe2\x82\x82) 0,1 mg, Niacino (vitaminas B\xe2\x82\x83) 3,7 mg, pantoteno r\xc5\xabg\xc5\xa1ties (vitaminas B\xe2\x82\x85) 0,4 mg, vitamino B\xe2\x82\x86 0,44 mg, folio r\xc5\xabg\xc5\xa1ties (vitaminas B\xe2\x82\x89) 20 mkg (mikrogram\xc5\xb3)._NEWLINE_Mineralini\xc5\xb3 med\xc5\xbeiag\xc5\xb3 kiekis 100 g \xc5\xbeali\xc5\xb3 sorg\xc5\xb3 gr\xc5\xabd\xc5\xb3: kalcio 13 mg, gele\xc5\xbeies 3,4 mg, magnio 165 mg, mangano 1,6 mg, fosforo 289 mg, kalio 363 mg, natrio 2 mg, cinko 1,7 mg._NEWLINE_Tarp sorg\xc5\xb3 maisting\xc5\xb3 med\xc5\xbeiag\xc5\xb3 n\xc4\x97ra glitimo, tad i\xc5\xa1 j\xc5\xb3 gr\xc5\xabd\xc5\xb3 tinkama gaminti maist\xc4\x85 sergantiems celiakija.'